Almatı oblısı, Talğar audanı, Alatau okrugine qarastı, Qızıl-Qayrat auılında 20-naurızı tügel türki toylaytın äz naurızdı atalmış auıldıñ şet jağına ornalasqan "Keleşek" şağın audanı, N. Qojabekova atındağı köşe twrğındarı ayrıqşa atap ötti.
Kün men tünniñ teñesetin tabiğattıñ wlıq merekesinde Qızıl-Qayrat auılındağı Näsilhan Qojabekova atındağı köşe men Keleşek jaña mikro rayonınıñ twrğındarı dayındalğan. Näsilqan Qojabekova ötken ğasırda ömir sürgen ana. Auıldıñ örkendeuine ayırıqşa üles qosqan.
Bügingi naurız toyına N.Qojabekovanıñ wrpaqtarı men auıl twrğındar jiını 4 kiiz üy, 2 ülken şatır tigip ötkizilgen kişkentay auıldıñ ülken merekesi auarayınıñ qolaysızdığına qaramastan dürkirep ötti. Qar aralas jañbır jauıp jer laysañ bolsa da, kökpar tartatın jigitter de tabıldı. Qol küresi men arqan tartıs, qappen sekiru, qazaqşa küres sekildi wlttıq toyğa kelgen qauımdı jelpindirdi.
Balalar da, ülkender de köjeniñ dämin tatıp, mäz meyram bolıstı. Twrğındardıñ şaqıruımen arnayı at basın tiregen Alatau okruginiñ äkimi Azamat Seyitov qwttıqtau sözin söylep, twrğındarğa rizaşılığın bildirip, wlttıq qwndılıqtardı wrpaq boyına siñiru üşin osınday is-şaralardıñ mañızı zor ekenin atap ötti. Sonday-aq äkim: «Qwrmeti auıl twrğındarı jäne qonaqtarı sizderdi bügin jetip kelgen merekeleriñizben qwttıqtaymın. Naurız merekeleriñizben şın jürekten qwttıqtaymın. Naurız ejelden, neşe ğasır tarihı bar wlı mereke. Jalğız qazaq eliniñ ğana emes bütkil türki eliniñ, şığıs elderiniñ merekesi bolıp sanalada. Naurız degenimiz jañaru, bereke, birliktiñ merekesi. Bäriñizdi osı jaña Qazaqstanda jaña jılmen qwttıqtauğa rwqsat etiñizder. Osı kelip jetken naurızımız qwttı bolıp, elimiz aman, jwrtımız tınış bolsın. Tek qana jaqsı künderde berekeli künderde körisuge Alla tağalla näsip etsin. Naurız qwttı bosın, aq sol bolsın, wlıs qwttı bolsın.» degen aqdarma tilegin ayttı.
Odan arı qaray auıl twrğındarınıñ quanıştı toyın qwttıqtay kelgen akademik äl-Farabi atnıdağı qazaq wlttıq universitetiniñ professorı Nwrpeyisov Taldıbek söz aldı.
Äueli alqalı jwrtqa amandıq tilep, merekesimen qwttıqtağan Nwrpeyisov: «osı auılda Qojabekova apamızdıñ atına köşe berilgen, osı köşede bolıp jatqan toyğa ülken bir tartumen kelip otırmın. Meniñ äkem akademik Keñes Nwrpeyiswlı ömirden ozğanınşa osı apamızdı auzınan tastamay ötti. Bwl qazaq halqınıñ eñ bir batır analarınıñ aldıñğı köşin bastap jüretin ana edi» dep ayrıqşa eske aldı. Auıl aqsaqaldarımen el ağalarınıñ aq batasınan keyin arı qaray önerpaz jastardıñ muzkalıq tartuı jwrt köñilin köterip toydıñ tarqauı köpke sozıldı.
Jolı da, suı da, jarığı da jüyeli jöndele qoymağan osı şağın auılğa qonıs tepken twrğındar alda bäri şeşiletinine, jaña qazaqstanda jañaşa ömir süretinine senimdi.
Almatı obl. Talğar audanı, Qızıl-qayrat auılı.
Baytwrsın N.